27.7.2023 г.
BG
Официален вестник на Европейския съюз
C 264/17
Стъпка 4: Разработване на план за действие и предприемане на действия за адаптиране Стъпка 4 от насоките ще помогне: — вариантите за адаптиране да се превърнат в действия за адаптиране; — да се изработи план за действие за адаптиране; — да се подготвят условията за изпълнение чрез траектории за адаптиране.
Планът за действие за адаптиране превръща предложените варианти за адаптиране в конкретни действия за адаптиране, които могат да бъдат изпълнени.
Като цяло планът съдържа подробна информация за това какво трябва да се направи (от кого и кога), за необходимите ресурси, тяхното разпределение и наличност.
Следователно планът(овете) за действие за адаптиране е/са неделима част от всяка стратегия за адаптиране, тъй като улеснява(т) изпълнението на действията за адаптиране.
Планът за действие обикновено обхваща по-кратък период от време в сравнение със стратегията за адаптиране към изменението на климата и се преразглежда по-редовно.
Следователно изпълнението на една стратегия за адаптиране към изменението на климата може да бъде разделено в няколко плана за действие.
Стъпка 4.a.
Основни елементи на плана за действие за адаптиране Случай от практиката 4: включване на адаптирането в управлението на водите с цел защита от наводнения в Isola Vicentina, Италия Управата на Isola Vicentina (Италия) подписа през 2014 г. инициативата на ЕС „Кметовете се адаптират“ и оттогава започна процес на разработване на своя общински план за управление на водите (ОПУВ), с който да интегрира адаптирането към изменението на климата в своите политики за управление на водите.
В плана е направен анализ на всеки водосборен басейн, река и поток, протичащи през територията на общината, като са оценени максималният им дебит и размерът на вълната при наводнение при различна цикличност на наводненията (5, 10, 20, 30, 100 и 300 години).
Установените въпроси от критично значение станаха отправната точка за планиране на мерки за превенция и готовност, както и на около 50 мерки за своевременна защита, като например: i) приемане на регулаторна рамка за управление и поддръжка на малки частни отводнителни канали, ii) една от трите планирани зони за задържане на вода вече е в процес на изграждане, както и iii) определяне на пилотна зона от 10 хектара, в която да се симулира как запазването на горските площи може да подобри устойчивостта на общинската територия на наводнения и свлачища.
— Стъпки и траектории за изпълнение, като се отчита неопределеността на последиците от изменението на климата в краткосрочен (до 2030 г.), средносрочен (до 2050 г.) или дългосрочен (до 2100 г.) план.
Планът за действие за адаптиране може да бъде структуриран в траектории за адаптиране, при които схемата за изпълнение на всеки вариант за адаптиране се състои от последователност от мерки за постигане на дадена крайна цел за адаптиране.
Ето защо траекториите за адаптиране приличат на алгоритъм за вземане на решения и тъй като мерките могат да бъдат изпълнявани поетапно, дават възможност за гъвкаво планиране на политиката.
Предизвиканите от климата екстремни метеорологични явления или промените в прогнозираните бъдещи климатични условия могат да задействат механизъм за преразглеждане, за да се провери дали дадена траектория за адаптиране все още отговаря на целта за адаптиране.